LIVE de la ora 13:00: Dezbatere online G4Media. Care este legătura între inflație, nivelul de trai, politicile UE si politicile naționale
Europarlamentarii Daniel Buda (PPE) și Alin Mituța (Renew) vor discuta alături de jurnaliștii Elena Deacu (Economedia.ro) și Cristian Pantazi (G4Media) despre inflație și efecte asupra costului vieții în contextul crizelor suprapuse în toată Uniunea Europeană, în ultimii ani.
Dezbaterea G4Media se desfășoară vineri, de la ora 13.00, și va fi transmisă inclusiv online.
Principalele teme de dezbatere:
– Politicile economice ale UE
– Impactul PNRR
– Politicile de mediu și agricole Green Deal și From farm to fork
– Protecția pieței interne a UE în fața concurenței neloiale
Invitați:
Alin Mituță – europarlamentar, Renew Europe
Daniel Buda, europarlamentar PPE, vicepreședintele Comisiei pentru agricultură și dezvoltare rurală
Elena Deacu, redactor șef Economedia
Moderator: Cristian Pantazi, jurnalist G4Media.
Evenimentul va putea fi urmărit în direct aici, pe această pagină precum și pe Youtube G4Media și Facebook G4Media, vineri 1 martie de la ora 13.00.
Săptămâna trecută, G4Media a organizat o dezbatere pe tema conducerii UE pentru următorii 5 ani, în care s-a discutat inclusiv posibilitatea ca președintele României, Klaus Iohannis, să ocupe o poziție importantă în vârful alianțelor europene.
Evenimentul face parte din proiectul co-finanțat de Uniunea Europeană (Parlamentul European prin DG Communication): "EuroVOT: learning from the crises, shaping the future". Obiectivul principal al proiectului este prezentarea importanței alegerilor europarlamentare din 2024 și încurajarea votului, prin contracararea tendințelor anti-europene în creștere și a faptului că suprapunerea crizelor din România a dus la creșterea rapidă a discursului conspiraționist și a pozițiilor anti-europene, respectiv răspunsul UE și soluțiile identificate la nivel european la soluționarea provocărilor actuale: creșterea inflației și costului vieții, securitatea energetică, GreenDeal și tranziția la energia verde, amenințările de securitate în contextul conflictului de la granița de Est a UE.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank